Donació de quantitats per a la compra del primer habitatge habitual de fills i descendents
La donació de quantitats en metàl·lic als fills o altres descendents per a l'adquisició del primer habitatge, que hagi de constituir la seva residència habitual, o d'un habitatge amb aquesta mateixa finalitat, està subjecta a l'impost sobre successions i donacions.
Aquesta donació gaudeix d'una reducció del 95 per cent de l'import o del valor de l'habitatge donat, en els termes de que recullen els articles 54 i 55 de la llei 19/2010, de 7 de juny, de regulació de l'impost sobre successions i donacions.
Tenen dret a gaudir de la reducció aquelles persones que reuneixin els requisits següents:
a) Ser fill/a o descendent del donant.
b) No tenir més de 36 anys d'edat o un grau de discapacitat igual o superior al 65%, i que la base imposable total en la darrera declaració de l'impost de l'IRPF, menys els mínims personal i familiar, no sigui superior a 36.000 euros.
c) Formalitzar la donació mitjançant una escriptura pública en la qual es manifesti que els diners rebuts es destinaran a l'adquisició del primer habitatge habitual.
En cas de donació de l'habitatge, s'ha de fer constar en l'escriptura pública que l'habitatge es destinarà a ser la residència habitual de la persona donatària.
d) En el cas de donació de diners, l'escriptura pública s'ha d'atorgar en el termini d'un mes a comptar del lliurament dels diners i s'ha d'adquirir l'habitatge abans de tres mesos des de la data de la donació o des de la data de la primera donació, si n'hi ha de successives.
Aquesta reducció no és aplicable a donacions posteriors a l'adquisició de l'habitatge.
L'import màxim de la donació, única o successives, amb dret a reducció és de 60.000 euros.
En el cas de donataris amb una discapacitat del 65% o superior, aquest import màxim és de 120.000 euros.
S'autoliquida amb el model 651, que es pot tramitar presencialment o telemàticament.
Podeu consultar més informació sobre les modalitats d'autoliquidació, pagament i presentació, així com la documentació requerida, a:
L'impost es pot pagar presencialment en qualsevol entitat financera col·laboradora amb la funció recaptatòria de la Generalitat de Catalunya, o bé telemàticament si la tramitació es fa per internet.
El termini per pagar i per presentar la documentació és d'un mes a partir de la data de l'acte o del contracte.
Si el termini acaba en dissabte, queda prorrogat fins al primer dia hàbil següent.
Sí, l'Agència Tributària de Catalunya posa a disposició de les persones contribuents un servei de cita prèvia per ajudar a confeccionar determinades d'autoliquidacions.
El senyor A dóna al seu fill, senyor B, de 27 anys, la quantitat de 40.000 euros.
Ho formalitzen en escriptura pública el dia 20 de gener de 2010.
Al document notarial hi fan constar que la quantitat rebuda es destinarà a la compra del primer habitatge habitual del fill.
En la darrera declaració per l'impost sobre la renda de les persones físiques, el fill va declarar una base imposable de 24.000 euros.
El patrimoni preexistent del fill és inferior a 402.700 euros.
Les passes que cal fer després de l'acte de la donació són les següents:
-Enganxeu les etiquetes identificatives del subjecte passiu, és a dir, les del fill, perquè és ell qui rep la donació.
Si no teniu etiquetes, empleneu les caselles corresponents.
-La data de meritació és el 20 de gener de 2008.
- Empleneu l'apartat següent amb les dades del donant.
En l'exemple, el pare, ja que és qui dóna els diners.
-En el cas que el fill no sigui la persona que presenta el document, el presentador hi haurà de consignar les seves dades.
-Com a valor real dels béns rebuts s'indica la quantitat monetària rebuda.
-No hi ha càrregues ni deutes deduïbles, i aquesta és l'única donació que ha rebut el fill en els últims tres anys.
-La base imposable (casella 7) és la quantitat rebuda: 40.000 euros.
-La base liquidable (casella 15) és 2.000 euros, que és el resultat de restar de la base imposable el 95% de 40.000 euros, que són 38.000 euros (casella 105).
-La quota íntegra és 100 euros, resultat d'aplicar el 5 per cent a 2.000.
-La quota tributària i la quota a ingressar (caselles 18 i 25 respectivament) són les mateixes que la quota íntegra, ja que el coeficient a aplicar segons el patrimoni preexistent i el grau de parentiu és 1,000, és a dir 100 euros.
b) Efectuar l'ingrés i presentar la documentació (còpia primera i simple de l'escriptura i justificant de l'ingrés) a les oficines tributàries.
Molt important: L'aplicació de la reducció del 95% queda sotmesa al fet que el fill compri l'habitatge en el termini màxim de tres mesos des de la data de la donació.
I l'aplicíó de la tarifa reduïda, a la formalització de la donació en escriptura pública.
En el cas anterior, si la quantitat donada en comptes de 40.000 fos de 90.000 euros, la resolució del cas es veuria alterada en el següent:
-La base imposable (casella 7) és ara de 90.000 euros.
-La base liquidable (casella 15) serà 30.000 euros, atès que el 95% de 90.000 (85.500) sobrepassa l'import màxim amb dret a deducció, que són 60.000 euros.
Per tant, la BL resultant l'obtenim de restar a la BI l'import màxim de deducció, 60.000 euros que farem constar a la casella 105.
L'excés (30.000 euros) tributa sense aplicar cap bonificació.
-La quota íntegra és 1.500 euros, resultat d'aplicar el 5% a la BL, 30.000.
-La quota tributària i la quota a ingressar (caselles 18 i 25, respectivament) són les mateixes que la quota íntegra, ja que el coeficient a aplicar segons el patrimoni preexistent i el grau de parentiu és 1,000 és a dir, 1.500 euros.